Author: Mati
Last saved by: Asta Urb
Company: Haapsalu Linnavalitsus

K O R R A L D U S

Haapsalu,							10. detsember 2008 nr 788

Ehitusloa väljaandmine TLÜ Haapsalu
Kolledži õppehoone rekonstrueerimiseks 
Läänemaa kompetentsikeskuseks

AS Amhold (reg kood 10496858, reg. aadress Endla tn 45A/Tulika 31, 10615 Tallinn) esitas 04.12.2008 Haapsalu Linnavalitsusele kirjaliku taotluse ehitusloa väljastamiseks TLÜ Haapsalu Kolledži õppehoone rekonstrueerimiseks Läänemaa kompetentsikeskuseks
vastavalt AS Amhold  koostatud rekonstrueerimisprojektile.
Ehituslubade väljaandmise korra pt 2 p 4 järgi otsustab suurte rahvahulkade kogunemisega seotud ehitiste, munitsipaalehitiste ja muude linnale oluliste ehitiste ehitamiseks ehitusloa väljaandmise linnavalitsus.
Läbi vaadanud AS Amhold taotluse ning juhindudes ehitusseaduse §§ 22-27, Haapsalu linna ehitusmääruse § 25 ja § 26, Haapsalu Linnavalitsuse 24.12.2003 määrusest nr 12 „Ehituslubade väljaandmise kord“ pt 2 p 4, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b :

1.	Anda välja ehitusluba TLÜ Haapsalu Kolledži õppehoone (Lihula mnt 12) rekonstrueerimiseks Läänemaa kompetentsikeskuseks (ehitise omanik Haapsalu linn).
2.	 Korraldus teha teatavaks TLÜ Haapsalu Kolledžile (Lihula mnt 12, 90507 Haapsalu), maakorraldusosakonnale (A. Ulm) ja ehitusjärelevalve spetsialistile (M. Jets).
3.	Korraldus avalikustada väljapanekuga linnavalitsuse fuajees.
4.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.
5.	Korraldus jõustub teatavakstegemisest.

Martin Schwindt
Aselinnapea linnapea ülesannetes				Erko Kalev
				Linnasekretär